Elvida, Server EBUBEKIROV!
Прощавай, Сервере Ебубекіров!
Bağçasarayda 1988 senesinden berli yaşağan, medeniy ömürimizniñ erbaplarından biri, Han-Saray müzeyiniñ ilk müdiri Server Üzeir oğlu EBUBEKIROV vefat etti. Server efendi 1951 senesi ğurbetlikte, Samarqand vilâyetiniñ Koytaş köyünde doğdı. Tamırları – ana taraftan Bağçasaray rayonınıñ Çorğuna köyünden, babası Mamaşaylı. Samarqandda mektepni bitirgeninen Server EBUBEKIROV, Taşkent pedagogika institutında 1968 s. açılğan qırımtatar tili ve edebiyatı bölüginiñ studenti ve beş yıldan soñ mezkür bölükniñ birinci mezunlarından oldı. Mektepte zenaatı boyunca dersler berdi. 1980-ncilerniñ başında o, eki yıl “Lenin bayrağı”nda terciman, mühbir vazifererini eda etti. Soñra Kavkazğa köçip, anda zenaatından tış işlerde çalıştı. 1988-de Server efendi Qırımğa, Bağçasarayğa avdet oldı. Yerli müzeyge işke kirmege tırıştı, amma milliy mensüpligi buña bir qaç vaqıt mania oldı. Bir yıldan soñ onı ilmiy hadim olaraq qabul ettiler, 1991 s. ise yañı açılğan İ. Gasprinskiy bölügine müdir etip tayinlediler. Bu bölükniñ esasında soñra büyük erbap ve mütefikkirimizniñ ayrı müzeyi teşkil olundı. 1996 s. Han-Saray temelinde Qırımtatar tarihı ve medeniyeti müzeyi açılğanda Server EBUBEKIROV onıñ ilk müdiri oldı ve bu vazifede 2011 senesinece çalıştı. Nefaqağa çıqqan soñ tetqiqat işlerini – şu cümleden, özü meraqlanğan Qırım Hanlığı peyda oluvı deviriniñ ögrenmesini devam etti. Qırım işğalinden soñ onıñ araştırıma imkânları sıñırlandı ve evelki ilmiy alâqaları, deyerli, üzüldi. Amma o, Ukraina geraldik cemiyetiniñ azalığını saqlap keldi. Server efendi çoq bilgili mütehassıs olıp, medeniyetimizniñ ayırılmaz qısımı – müzeylik işlerine, milliy asabalığımıznı saqlanmasına öz salmaqlı issesini kirsetti. Server Üzeir oğlu EBUBEKIROV vefatı munasebetinen onıñ ömür arqadaşı Naciye hanımğa, qorantasına, cümle aqrabalarına teren taziye bildirip, baş sağlığı tileymiz. Allah rahmet eylesin! Qırımtatar Milliy Meclisi
Помер Сервер Узеїр оглу ЕБУБЕКІРОВ, який проживав у Бахчисараї з 1988 року, один із діячів нашого культурного життя, перший директор музею Ханського палацу. Сервер ефенді народився в 1951 році в селі Койташ Самаркандської області. Його коріння – по материнській лінії з села Чоргуна Бахчисарайського району, дід Мамашай. Сервер ЕБУБЕКІРОВ закінчив школу в Самарканді, студент відкритої в 1968 році в Ташкентському педагогічному інституті кафедри кримськотатарської мови та літератури, а через п’ять років став одним із перших випускників цієї кафедри. Він викладав у школі протягом усієї своєї кар’єри. На початку 1980-х два роки працював перекладачем і репортером «Прапор Леніна». Після цього він переїхав на Кавказ і працював не за фахом. У 1988 році Сервер кфенді повернувся у Крим, Бахчисарай. Намагався влаштуватися на роботу в місцевий музей, але на певний час перешкодою стало національність. Через рік його прийняли науковим співробітником, 1991 p. був призначений завідувачем відділу І. Гаспринського. На базі цього відділу був створений окремий музей нашого великого діяча та однодумця. 1996 р. коли на базі Ханського Палацу було відкрито Музей історії та культури кримських татар, Сервер ЕБУБЕКІРОВ став його першим директором, і пропрацював на цій посаді до 2011 року. До самого кінця продовжував свою дослідницьку роботу, зокрема щодо періоду відкриття Кримського ханства, яке його цікавило. Після окупації Криму його дослідницькі можливості були обмежені, а попередні наукові контакти майже втрачені. Але він зберіг меншість Українського геральдичного товариства. Сервер ефенді став дуже обізнаним фахівцем і присвятив свою значну роботу збереженню невід’ємної частини нашої культури – музейної справи та національної єдності. З приводу смерті Сервера Узеїр оглу ЕБУБЕКІРОВА ми висловлюємо глибокі співчуття його дружині Наджіє, родині та всім його родичам. Allah rahmet eylesin! Меджліс кримськотатарського народу